वनडे से संन्यास की खबरें गलत : पीटरसन  
पीटरसन ने उन खबरों को खारिज कर दिया कि वह अपने टेस्ट और ट्वेंटी-20 करियर को लंबा खींचने के लिए विश्व कप के बाद वनडे से संन्यास ले लेंगे।
इंग्लैंड के चोटी के बल्लेबाज केविन पीटरसन ने इन खबरों को खारिज कर दिया कि वह अपने टेस्ट और ट्वेंटी -20 करियर को लंबा खींचने के लिए उपमहाद्वीप में चल रहे विश्व कप के बाद एकदिवसीय क्रिकेट से संन्यास ले लेंगे।  पीटरसन ने ट्विटर पर लिखा,  मैं साफ कर देना चाहता हूं कि मेरा विश्व कप के बाद एकदिवसीय अंतरराष्ट्रीय क्रिकेट से संन्यास लेने का कोई इरादा नहीं है। रिपोर्टों में कहा गया था कि पीटसरन टेस्ट, ट्वेंटी-20 और इंडियन प्रीमियर लीग पर ध्यान देने तथा अपने परिवार के साथ समय बिताने के लिये 50 ओवरों के प्रारूप से संन्यास ले सकते हैं।